Source: http://docplayer.fi/590985-Ruokarytmi-ravitsemuskasikirja.html
Timestamp: 2017-08-19 00:30:38+00:00
Document Index: 12464535

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

RUOKARYTMI ravitsemuskäsikirja - PDF
Download "RUOKARYTMI ravitsemuskäsikirja"
1 RUOKARYTMI ravitsemuskäsikirja 2015 vuodeosastopalvelut asumispalvelut kotihoito
2 1 LUKIJALLE Ruokarytmi -ravitsemuskäsikirjassa määritellään Asikkalan kunnan terveyskeskuksen vuodeosastolla ja asumispalveluyksiköissä tarjottavan ja kotiin kuljetettavan aterian ravitsemuksellista laatua sekä tarjolla olevia ruokavalioita. Käsikirjassa määritellään myös, kuinka laadukas ravitsemushoito toteutetaan ko. laitoksissa ja kotihoidossa. Ohjeistus perustuu Kouvolan kaupungin tekemään ravitsemuskäsikirjaan jonka ensimmäiseen versioon (valmistui v. 2010) on tehty korjauksia ja lisäyksiä vuonna Alkuperäinen käsikirja sekä tekijäluettelo ovat luettavissa Kouvolan kaupungin nettisivuilta, osoitteesta: Br8RHni/RUOKARYTMI painatukseen200111yhdistetty.pdf Käsikirja perustuu Suomalaisiin ravitsemussuosituksiin (Valtion ravitsemusneuvottelukunta VRN, 2005), Ravitsemushoito suositukseen (VRN, 2010) sekä ikääntyneelle väestölle laadittuun ravitsemussuositukseen (VRN, 2010). Käsikirjan tavoitteena on ruokavalioiden yhtenäistäminen ja laadukkaan yksilöllisen ravitsemushoidon turvaaminen. Terveyskeskuksen vuodeosastolla, asumispalveluyksiköissä ja kotihoidossa asiakkaina on pääasiassa ikääntyneitä henkilöitä, joiden ravitsemushoitoon käsikirjakin painottuu. Käsikirjassa käytetään asiakas termiä tarkoittaen terveyskeskuksen vuodeosastolla tai asumispalveluyksikössä tai kotihoidossa hoidettavaa henkilöä. Ravitsemushoito on tärkeä osa jokaisen asiakkaan hoitoa, mutta sen mahdollisuudet ovat Suomessa laajalti hyödyntämättä. Suomalaisissa väitöstutkimuksessa (Suominen 2007) selvitettiin ikääntyneiden ravitsemustilaa vanhainkodeissa, dementiaosastoilla ja sairaaloissa. Näissä laitoksissa asiakkaista % oli virheravitsemuksen riskissä ja % kärsi virhe- tai vajaaravitsemuksesta. Vajaaravitsemuksesta aiheutuu seuraamuksia ikääntyneelle (väsymys, sairastuvuus, toimintakyvyn ja elämänlaadun heikkeneminen), hoitohenkilökunnalle tai omaishoitajille (työmäärän lisääntyminen) ja yhteiskunnalle (hoito- ja lääkekustannusten lisääntyminen). Laadukkaalla ravitsemushoidolla ehkäistään vajaaravitsemusta ja ylläpidetään ikääntyneen hyvinvointia ja toimintakykyä. Kotihoidon asiakkailla hyväravitsemustila edesauttaa kotona selviytymistä, sairaalahoidossa olevalle hyvä ravitsemustilan on kuntoutumisen edellytys. Laadukas ravitsemushoito vaatii toteutuakseen kaikkien ammattiryhmien ravitsemushoitoa arvostavaa asennetta ja riittäviä resursseja. Ravitsemushoito, mm. tarjottu ruoka, tulee nähdä tärkeäksi osaksi hoitoa ja henkilökunnalla tulee olla riittävästi aikaa, tietoa ja taitoa ravitsemushoidon toteuttamiseen. Käytännössä laadukas ravitsemushoito alkaa vajaaravitsemuksen riskin arvioinnista ja yksilöllisen ravitsemushoidon suunnittelusta ja päätyy toteutuksen kautta seurantaan ja arviointiin. Maukas ruoka tuo mielihyvää. Aterioinnista pyritään muodostamaan asiakkaalle päivän kohokohta, jota kannattaa odottaa. Käsikirja on tarkoitettu Asikkalan kunnan henkilökunnan ja luottamustoimissa toimivien henkilöiden, Oivan henkilökunnan sekä vuodeosastopalveluita, asumispalveluita tai ateriapalveluita käyttävien henkilöiden ja heidän omaistensa käyttöön. Käsikirjan lopussa on linkkejä lisätiedon lähteille.
3 2 SISÄLLYS 1 LUKIJALLE 2 RAVITSEMUSHOITO RAVITSEMUSHOITO OSANA KOKONAISHOITOA Ikääntymisen vaikutus ravinnontarpeeseen Akuutin sairauden vaikutus ikääntyneen ravinnontarpeeseen Ravitsemushoidon toteuttajat RAVITSEMUSHOIDON TOTEUTTAMINEN Vajaaravitsemusriskin ja ravitsemustilan arviointi Energiantarpeen arviointi Ruokavalion ja sopivan ruoan rakenteen valinta Ruoantilaus Ruoan annostelu ja tarjoilu Ruoankäytön seuranta Ravitsemusohjaus Ravitsemushoidon toteutumisen arviointi RAVITSEMUSHOIDON TEHOSTAMINEN Välipalat, toiveruoat ja tehostettu ruokavalio Kliiniset täydennysravintovalmisteet Letkuravitsemus Suonensisäinen ravitsemus KOTIIN KULJETETTAVAT ATERIAT.22 4 ELINTARVIKKEESTA LAUTASELLE ELINTARVIKKEIDEN VALINTA RUOKALISTASUUNNITTELU JA RUOANVALMISTUS RUOAN KULJETUS, SÄILYTYS JA TARJOILU YHTEISTYÖ PROSESSIN ARVIOINTI RUOKAVALIOT PERUSRUOKAVALIO. 27
4 3 5.2 PERUSRUOKAVALION MUUNNOKSET Kasvisruokavalio Uskonnon ja kulttuurin vaikutukset ruokavalioon TEHOSTETTU RUOKAVALIO RAKENNEMUUTETUT RUOKAVALIOT Pehmeä ruokavalio Sosemainen ruokavalio Sileä sosemainen ruokavalio ERITYISRUOKAVALIOT Vähälaktoosinen ruokavalio Laktoositon ruokavalio Keliakia ruokavalio Maitoallergisen ruokavalio Vilja-allergisen ruokavalio Kala-allergisen ruokavalio Muut ruoka-allergiat ja yliherkkyydet Vähäproteiininen ja vähäfosforinen ruokavalio Hemodialyysipotilaan ruokavalio Peritoneaalidialyysipotilaan ruokavalio Mahasuoliongelmaisen ruokavalio RAVITSEMUSHOITO ERITYISTILANTEISSA Syöpäpotilaan ravitsemushoito Muistipotilaan ravitsemushoito Saattohoitopotilaan ravitsemushoito LÄHTEET JA LISÄTIETOA. 45
5 4 LIITTEET.. 46 Liite 1 Ravitsemushoitoa toteuttavat ammattiryhmät ja tehtävät Liite 2 MUST testi vajaaravitsemuksen riskin seulontaan Liite 3 MNA -testi (lyhyt versio) vajaaravitsemuksen riskin seulontaan Liite 4 Mitä MNA:n jälkeen toimintaohje kotihoitoon Liite 5 Vajaaravitsemusriskissä olevan ravitsemushoito toimintaohje kotihoitoon Liite 6 Vinkkejä ruokavalion monipuolistamiseksi lista kotihoitoon Liite 7 Painoindeksitaulukko Liite 8 Energiantarpeen ja sopivan annoskoon arviointi Liite 9A Annoskoot kuvina (S eli 1400 kcal) Liite 9B Annoskoot kuvina (M eli 1800 kcal) Liite 9C Annoskoot kuvina (L eli 2000 kcal) Liite 10 Ruokien annosteluohje Liite 11 Kotiin kuljetettavan aterian annoskoko Liite 12 Ruoantilauslomake Liite 13 Elintarvikkeiden tilauslomake Liite 14 Kotiin kuljetettavien aterioiden selvityslomake Liite 15 Vajaaravitsemusriski: muistilista lääkäreille Liite 16 Vajaaravitsemusriski: muistilista hoitohenkilökunnalle Liite 17 Vajaaravitsemusriski: muistilista laitoshuoltajille Liite 18 Ravitsemushoito eri tilanteissa
6 5 2 RAVITSEMUSHOITO 2.1 RAVITSEMUSHOITO OSANA KOKONAISHOITOA Ravitsemushoito on oleellinen osa asiakkaan kokonaishoitoa ja hyvinvoinnin tukemista. Ravitsemushoito sisältää sekä asiakkaan tarpeita vastaavan ja oikea-aikaisesti tarjotun ruoan että tarvittavan ravitsemusohjauksen. Laadukas ravitsemushoito lisää yksilön hyvinvointia ja ylläpitää tai parantaa elämänlaatua sekä vähentää kustannuksia nopeuttaen toipumista ja vähentäen sairastavuutta. Keskeistä ikääntyneiden ravitsemushoidossa on vajaaravitsemuksen ehkäisy ja hoito. Käytännössä ravitsemushoito on systemaattinen jatkumo ravitsemusriskin arvioinnista ja sopivan ruoan määrittelystä syödyn ruokamäärän seurantaan ja tarvittaessa tehostamistoimenpiteisiin. Ravitsemushoidon toteuttamisesta tarkemmin sivuilla Asikkalassa laitoshoitoa ja kotihoitoa tarjoavat: Terveyskeskuksen vuodeosasto tarjoaa lyhytaikaista laitoshoitoa kahdella osastolla. Ravitsemushoitoa toteuttavat mm. hoitajat, osastonlääkärit ja ruoan valmistava ruokapalvelun yksikkö. Ateriat sisältyvät hoitoon. Asikkalan apteekista on tilattavissa kliinisiä ravintovalmisteita ravitsemushoidon tehostamiseen. Asumispalveluyksiköt on tarkoitettu 65 vuotta täyttäneille eritasoista tuettua asumista sekä laitoshoitoa tarvitseville henkilöille. Ravitsemushoitoa toteuttavat mm. hoitajat, osastonlääkärit ja ruoan valmistava ruokapalvelun yksikkö. Laitoshoidossa ateriat sisältyvät asiakasmaksuun. Asikkalan apteekista on tilattavissa kliinisiä ravintovalmisteita ravitsemushoidon tehostamiseen. - hoivahoito on pitkäaikaista, ympärivuorokautista laitoshoitoa - palveluasuminen (1 yksikkö) tarkoittaa vuokra-asumista avohoidon yksikössä sekä hoito-, hoiva- ja tukipalveluja - tehostettu palveluasuminen (3 yksikköä) on vuokra-asumista avohoidon yksikössä, jossa on tarjolla ympärivuorokautista hoitoa ja hoivaa Kotihoito koostuu kotipalvelusta ja kotisairaanhoidosta. Kotihoito on tarkoitettu henkilöille, joiden turvallinen kotona asuminen edellyttää sosiaali- ja terveysalan ammattilaisen apua joko tilapäisesti tai säännöllisesti. Asiakkaan kanssa laaditaan hoito- ja palvelusuunnitelma, jossa kotiin kuljetettava ateria voi olla tukipalveluna. Ravitsemushoitoa toteuttavat asiakkaat itse, kotihoidon sairaanhoitajat ja hoitajat sekä omaishoitajat Ikääntymisen vaikutus ravinnontarpeeseen Ikääntyessä fysiologisten muutosten ja sairauksien seurauksena usein liikkuminen vähenee, perusaineenvaihdunnantaso laskee ja ruokahalu heikkenee. Myös ruoan aistiminen muuttuu ja kylläisyyden tunne tulee nopeammin. Psykologiset syyt, mm. masennus saattavat vähentää syömistä. Suun terveys, mm. hampaiden kunto tai proteesien sopivuus vaikuttavat usein ruoan valintaan. Syljen erityksen väheneminen saattaa hankaloittaa syömistä. Näistä monista eri tekijöistä johtuen sekä energiantarve että energiansaanti vähenevät.
7 6 Useimpien ravintoaineiden tarve ei kuitenkaan pienene, joten ruoan laatuun tulee kiinnittää erityishuomiota. Jotta ikääntynyt saisi nauttimistaan pienistä ruokamääristä riittävästi energiaa ja ravintoaineita, tulee ruoan olla energia- ja ravintoainetiheää ja ruokailukertoja riittävän monta. Jotta ikääntynyt nauttisi tarjolla olevan ruoan, tulee myös ruoan aistittavaan laatuun sekä ruokailutilanteeseen kiinnittää erityishuomiota. Monipuolisuus Riittävän ravintoaineiden saanti edellyttää monipuolista ruokavaliota, jota voidaan kuvata ruokakolmiolla: Energia Riittävän energiansaannin mittarina käytetään painoa. Ikääntyneille suositeltava painoindeksi (24 29 kg/m²) on korkeampi kuin työikäisille suositeltu (ks. sivu 13). Tahattomaan painonlaskuun tulee puuttua ja ravitsemushoitoa tehostaa eri keinoin. Riittämätön energiansaanti (usein tällöin myös ravintoaineiden saanti) johtaa ravitsemustilan heikentymiseen. Vajaaravitsemuksella tarkoitetaan energian, proteiinin ja muiden ravintoaineiden saannin epäsuhdetta tai puutetta niiden tarpeeseen nähden, mikä haittaa elimistön toimintaa tai sairauden hoitoa. Ikääntyneellä tulee kiinnittää energiansaantiin erityisesti huomiota silloin, kun painoindeksi on alle 23 kg/m² paino on alentunut nopeasti (yli 3 kg/3 kk) syöminen on erittäin vähäistä pystyy syömään pelkästään soseutettua tai nestemäistä ruokaa henkilöllä on toistuvia infektioita tai painehaavoja henkilö odottaa leikkaukseen menoa tai on toipumassa sairaudesta Heikentyneen ravitsemustilan seurauksia ovat mm. sairastuvuuden lisääntyminen
8 7 vastustuskyvyn heikkeneminen tulehduskierre lihaskadon kiihtyminen ja väsyminen toiminnanrajoitukset ja toimintakyvyn heikkeneminen kehon hallinnan heikkeneminen, kaatumiset ja murtumat heikentynyt hengityslihasten käyttö, vaikeus hengittää ja yskiä heikentynyt lämmönsäätely, jolloin paleleminen lisääntyy apatia, depressio ja itsensä laiminlyönti lisääntynyt terveyspalveluiden käyttö (Lähde: Ravitsemussuositukset ikääntyneille, VRN 2010) Ikääntyneillä riittävän energiansaannin lisäksi tulee erityishuomiota kiinnittää myös riittävään proteiinin, kuidun, nesteen ja D-vitamiinin saantiin. Proteiini Riittävä proteiinimäärä ylläpitää lihasmassaa ja näin toimintakykyä, vaikuttaa haavojen paranemiseen ja vastustuskykyyn. Ikääntyneille suositellaan proteiinia vähintään g/bmi 22:ta vastaava paino-kg/vrk, työikäisille vastaava tarve on 0,8 g. Tällöin myös energiansaannin on oltava riittävää, jotta proteiini on käytettävissä suojaravintoaineena, ei energianlähteenä. Hyvälaatuista proteiinia sisältävät liha, kala, siipikarja ja kananmuna sekä maitovalmisteet. Mikäli ikääntynyt juo aterioilla maitoa tai piimää ja syö kahdesti päivässä proteiinipitoisen aterian, on proteiinin saanti todennäköisesti riittävää. Mikäli ikääntyneellä ei ole maitotuotteita käytössä, saattaa proteiinin saanti olla riittämätöntä. Kuitu Riittävä kuitumäärä ehkäisee ummetusta, joka on ikääntyneillä yleinen vaiva. Ummetuksen ehkäisyssä myös riittävä nestemäärä ja liikunta ovat tärkeitä. Tehokkainta kuitua ummetuksen ehkäisyssä on liukenematon kuitu, jota on täysjyväviljavalmisteissa, leseissä, juureksissa ja jonkin verran myös pavuissa ja herneissä. Ikääntyneen tulisi saada kuitua g päivässä. Kuitulisänä voi käyttää esimerkiksi vehnälesettä, huolehtien samalla riittävästä nesteen saannista. Neste Ikääntyneen nesteen saanti on usein riittämätöntä heikentyneestä janon tunteesta johtuen. Iäkkään elimistön vesipitoisuus on pienempi, joten nestevajaus voi olla heillä vakavampaa ja kehittyä nopeammin. Liian vähäinen nesteen saanti voi johtaa mm. verenpaineen laskuun ja kaatumisiin. Nestettä suositellaan juotavaksi 1-1,5 litraa päivittäin, jonka lisäksi ruoasta tulee noin litra nestettä. Laskennallinen nesteen perustarve on ml/ BMI 22:ta vastaava paino-kg/ vrk. Ensisijaisesti suositellaan juomaksi vettä tai maitoa/hapanmaitotuotteita. Täysmehuja, virvoitusjuomia, kaakaota, pirtelöitä yms. suositellaan juotavaksi kohtuullisesti energiatarve ja hampaiden terveys huomioiden. Ikääntyneille ei suositella alkoholia, sillä sen aiheuttamat terveysriskit ovat suuremmat ikääntyneille kuin työikäisille. Alkoholia voi kuitenkin käyttää enintään yhden alkoholiannoksen (esim. 0,33 l olutta tai siideriä) päivässä. D-vitamiini Kaikille yli 60 vuotiaille suositellaan päivittäin D-vitamiinia lisänä 20 μg/vrk (800 IU) ympäri vuoden, sillä ikääntyneen iholla ei muodostu riittävästi D-vitamiinia kesäaikaan johtuen ihon koostumusmuutoksista
9 8 sekä usein myös auringossa oleilun vähenemisestä. Myös ravinnon D-vitamiinin imeytyminen suolistosta heikkenee vanhetessa. D-vitamiini vaikuttaa kalsiumin imeytymiseen ja näin ehkäisee ja hoitaa osteoporoosia. D-vitamiini vaikuttaa myös lihaskuntoon ja sitä kautta tasapainoon, joten riittävä D-vitamiinin saanti ehkäisee kaatumisia. Ikääntyneet ovat hyvin heterogeeninen ryhmä (ks. taulukko 1). Hyväkuntoisilla ikääntyneillä on yleensä hyvä ravitsemustila ja heille sopii koko väestölle suunnattujen ravitsemussuositusten mukainen ruoka (edellä mainitut asiat huomioiden). Kotona asuvalla ikääntyneellä, jolla on useita sairauksia ja haurastumista on jo lisääntynyt vajaaravitsemuksen riski. Ympärivuorokautisessa hoidossa olevalla taas keskeistä on tahattoman laihtumisen ehkäiseminen eli riittävästä energiansaannista huolehtiminen. Mitä enemmän hoivaa ikääntynyt tarvitsee, sitä suurempi on vajaaravitsemuksen uhka.
11 Akuutin sairauden vaikutus ikääntyneen ravinnontarpeeseen Sairastuessa hyväkuntoisesta ikääntyneestä voi kehittyä nopeasti vajaaravitsemuksen riskipotilas. Akuutisti sairaalahoitoon joutuneen iäkkään ja myös sairaalasta kotiutuvan ravitsemustila on usein huono. Jo päivystystilanteessa tulisi huomioida, että siellä odottamaan joutuvat iäkkäät saisivat riittävästi syötävää ja juotavaa odottamisen aikana. Sairaalahoitoon joutuneen iäkkään asiakkaan ravitsemustila tulee selvittää heti sairaalahoidon alussa. Selvityksen perusteella tulee tehdä suunnitelma ravitsemushoidosta. Suunnitelman toteutumista tulee seurata. Tarvittaessa ravitsemushoitoa tehostetaan esimerkiksi tilaamalla asiakkaalle tehostettu ruokavalio ja/tai tarjoamalla täydennysravintojuomia (ks. sivu 20). Tehostettu ruokavalio voi olla myös kuntoutusvaiheessa tarpeen, jotta kuntoutuminen edistyisi. Hoitojakson aikana tulee ruokailussa tukea ikääntyneen omatoimisuutta. Kotihoitoon palaavan iäkkään ruokavalion monipuolisuuteen, riittävään energiansaantiin ja ruokahuollon toteuttamiseen tulee kiinnittää huomiota. Asiakkaalle tehdään henkilökohtainen palvelusuunnitelma jossa selvitetään myös ravitsemuksen kannalta tarvittavat tukitoimet. Mikäli asiakkaalla on todettu ravintoaineen puute, katetaan lisätarve ravintovalmisteilla, esim. monivitamiinivalmisteella tai yksittäisellä vitamiini- tai kivennäisainelisällä Ravitsemushoidon toteuttajat Ravitsemushoito on moniammatillista toimintaa. Laadukas ravitsemushoito vaatii kaikkien ammattiryhmien sitoutumista, selkeää työnjakoa ja riittäviä voimavaroja. Jotta ravitsemushoito toteutuisi laadukkaasti, tulee kaikkien ammattihenkilöiden nähdä ravitsemushoito tärkeäksi osaksi hoitoa. Eri ammattiryhmien työnjako vaihtelee eri työyksiköissä. Lääkärillä on vastuu potilaan ravitsemushoidosta osana kokonaishoitoa. Lääkärin tehtävänä on myös arvioida vajaaravitun asiakkaan ravitsemustilaa tarkemmin. Hoitohenkilökunta vastaa vajaaravitsemusriskin arvioinnista, painonseurannasta ja pääsääntöisesti aterioiden tilaamisesta ja syöttämisestä. Ruokapalvelun henkilökunta valmistaa ruoan, joka on asiakkaiden tarpeita vastaavaa ja maukasta. Laitoshuoltajat voivat avustaa ruoantilauksessa, ruoan jakelussa ja ruokailussa sovitun työnjaon mukaisesti. Ravitsemusterapeutti osallistuu ravitsemushoidon kehittämiseen ja mahdollisuuksien mukaan myös ravitsemusriskissä olevien asiakkaiden hoidon suunnitteluun. Puheterapeutti arvioi tarvittaessa asiakkaan nielemiskykyä. Organisaatioiden johto vastaa siitä, että resurssit mahdollistavat laadukkaan ravitsemushoidon toteuttamisen. Ehdotus eri ammattiryhmien tehtävänjaosta on liitteessä 1. Sekä terveyskeskuksen vuodeosastolla että asumispalveluyksiköissä tulisi olla nimetty jokaiselle osastolle /yksikköön ravitsemusyhdyshenkilö. Yhdyshenkilö tekee yhteistyötä ruokapalveluiden ja ravitsemusterapeutin kanssa ravitsemus- ja ruokahuoltokysymyksissä. Yhdyshenkilö kouluttautuu ravitsemusasioissa ja varmistaa tiedonkulun omassa työyksikössään. Yhdyshenkilöille pyritään myös järjestämään yhteisiä koulutus- ja tiedotustilaisuuksia. Lisäksi terveyskeskuksen vuodeosaston, asumispalveluyksiköiden, kotihoidon ja ruokapalvelun edustajista pyritään kokoamaan moniammatillinen ravitsemustyöryhmä. Työryhmän tehtävänä on ravitsemushoidon
12 11 pitkäjänteinen kehittäminen, mm. suunnitella ja organisoida ravitsemushoidon toteuttamista, seurata suunnitelmien toteutumista ja kehittää potilasruokailua asiakaspalautteiden pohjalta. 2.2 RAVITSEMUSHOIDON TOTEUTTAMINEN Kuva 1. Ravitsemushoidon toteuttaminen osastolla/yksikössä
13 Vajaaravitsemusriskin ja ravitsemustilan arviointi Asiakkaan vajaaravitsemusriski arvioidaan ensimmäisten hoitopäivien aikana sekä toistetaan lyhytaikaishoidossa tapauskohtaisesti ja pitkäaikaishoidossa vähintään puolivuosittain. Kotihoidon asiakkailla ravitsemusriskin arviointi tehdään jokaiselle uudelle asiakkaalle ja jatkossa vuosittain. Seulonnalla pyritään löytämään vajaaravitut ja vajaaravitsemusriskissä olevat henkilöt. Vajaaravitsemusriski ennakoi vajaaravitsemustilan kehittymistä. Riskissä olevien asiakkaiden ravitsemustilan korjaaminen on helpompaa kuin jo vajaaravittujen henkilöiden. Menetelmät Vajaaravitsemusriskin arviointiin on kehitetty erilaisia validoituja menetelmiä. Asikkalassa terveyskeskuksen vuodeosastolla, asumispalveluyksiköissä ja kotihoidossa suositellaan käytettäväksi yli 65- vuotiaille MNAtestin lyhytversiota ja 65 vuotiaille ja sitä nuoremmille MUST testiä. Testeissä arviointi alkaa painonmittauksesta ja painonmuutoksen selvittämisestä. Mikäli painoa ei ole mahdollista mitata, voi MNA-testissä painoindeksin tilalla käyttää pohkeen ympärysmittaa. Pohje mitataan paksuimmasta kohdasta, asiakkaan ollessa seisoma- tai istuma asennossa, paino molemmilla jaloilla. Haastatellen selvitetään myös ravinnonsaantiin vaikuttavia asioita, kuten ruokahaluttomuutta ja puremisja nielemisvaikeuksia. Arviointimenetelmät ovat säännöllisessä käytössä helppoja ja nopeita. Lomakkeet ovat liitteinä 2-3. Vajaaravitsemusriskin arviointi: asiakas yli 65 vuotias MNA -menetelmä (lyhytversio) asiakas 65-vuotias ja nuorempi MUST -menetelmä Ravitsemusriskin arvioinnilla asiakkaat jaotellaan normaalissa ravitsemustilassa oleviin, vajaaravitsemusriskissä oleviin sekä vajaaravittuihin. Normaalissa ravitsemustilassa olevien henkilöiden ravitsemushoitoa jatketaan kuten aiemmin ja painoa seurataan sovitusti. Vajaaravitsemusriskissä olevien asiakkaiden ravitsemushoitoa tehostetaan ja painoa seurataan kerran kuukaudessa. Toimintaohjeet kotihoitoon ovat liitteinä 4-7. Vajaaravittujen asiakkaiden kohdalla lääkäri arvioi ravitsemustilan tarkemmin hoidon suunnittelua, toteutusta ja seurantaa varten. Ravitsemustilan arviointi Lääkärin suorittama ravitsemustilan arviointi voi sisältää mm.: Esitiedot; ruokailuun vaikuttavat tekijät, lääkitys Kliinisen tutkimuksen; lihasten kunto, atrofia, ihonalaisen rasvakudoksen määrä, turvotus, askites, ihon, limakalvojen, hiuksien ja kynsien kunto, Antropometriset mittaukset; pituus, paino Laboratoriotutkimukset; albumiini, prealbumiini, transferriini (epätarkkoja ravitsemustilan mittareita, potilaskohtaiseen seurantaan). Seerumin prealbumiini (S-Prealb) kuvaa albumiinia herkemmin proteiinin ja energian puutosta ja ravitsemushoidon vastetta sen lyhyen puoliintumisajan (< 2 vrk) vuoksi. C-proteiinin samanaikainen määrittäminen auttaa erottamaan, onko matalan seerumin prealbumiinipitoisuuden syynä vajaaravitsemus vai tulehdusvaste. Toimintakyvyn arvioinnin; asiakkaan selviytyminen jokapäiväisissä askareissa Ruoankäytön seurannan
14 13 Monet lääkkeet voivat aiheuttaa painonlaskua ja heikentää ravitsemustilaa Painonseuranta Myös painon säännöllinen punnitseminen antaa karkeaa kuvaa ravitsemustilan muutoksista. Painonmuutokset ovat tärkeämpiä kuin yksittäinen painon mittaus tai normaalipainon selvittäminen. Mitä nopeampaa ja suurempaa tahaton laihtuminen on, sitä suurempi syy on epäillä ravitsemustilan huononemista. Kliinisesti merkittävänä pidetään yli 2 % painonmenetystä viikossa ja yli 5 % painonmenetystä kuukaudessa (ks. taulukko 3). Painonlaskun havaitseminen vaatii asiakkaan säännöllistä punnitsemista, silmämääräinen tarkastelulla painonmenetys on huomattavissa usein vasta silloin, kun painoa on menetetty pidemmän aikaa. Taulukko 3. Kliinisesti merkittävä painonmenetys, lähtöpainon ja kuluneen ajan mukaan:
15 Mitatun painon ja pituuden avulla voidaan laskea painonindeksi (kg/m2). Painoindeksi on luettavissa myös taulukosta (liitteenä 8). Painoindeksin tulkinta on yli 70-vuotiailla erilainen kuin sitä nuoremmilla (ks. taulukko 4). Taulukko 4. Painoindeksin (BMI) tulkinta iän mukaan Energiantarpeen arviointi Aikuisen energiantarpeeseen vaikuttavat mm. ikä, sukupuoli, ruumiinrakenne ja sairaus. Yksilökohtaiset erot energiantarpeessa ovat suuria. Energiantarvetta voidaan arvioida usealla tavalla. Esimerkki energiantarpeen arvioinnista: Ikääntyneellä riittävä energiansaanti on keskeistä. Ikääntyneellä laihtuminen on tavoitteena vain, mikäli lääkäri arvioi liikapainosta olevan selvää haittaa. Myöskään työikäistä, vakavasti sairasta ylipainoista asiakasta ei pidä laihduttaa, ellei siihen ole erityistä syytä. Toisaalta vaikeasti sairaan ja aliravitun asiakkaan yliravitsemista on varottava aineenvaihdunnallisten vaikutusten vuoksi.
16 Ruokavalioiden energiatasot Asiakkaiden yksilöllisen energiantarpeen tyydyttämiseksi on käytössä ensisijaisesti kolme eri energiatasoa. Kullekin asiakkaalle valitaan hänen henkilökohtaista energiantarvettaan lähinnä oleva energiataso. Taulukko energiantarpeen arvioinnista iän ja sukupuolen mukaan on liitteessä 9. Kuvat eri energiatasojen annoksista ovat liitteenä 9 A-C ja annosteluohje liitteenä 10. Sopivan energiatason valitseminen tulee tehdä mahdollisuuksien mukaan yhdessä asiakkaan kanssa, esimerkiksi katsomalla annoskuvia. Mikäli asiakkaan näkemys hänelle sopivasta ruokamäärästä on pienempi kuin taulukon (liite 8) mukainen tarve, tulee harkita tehostetun ruokavalion tilaamista. Taulukko 5. Ruokavalioiden energiatasot 15 Myös asiakkaiden riittävästä nesteen saannista huolehditaan. Riittävä nestemäärä on 5-8 lasillista päivässä. Tarvittaessa nestemäärää seurataan kirjaamalla juotuja nestemääriä ja kannustetaan asiakasta riittävään juomiseen Ruokavalion ja sopivan ruoan rakenteen valinta Perusruokavalio sopii monille asiakkaille (ks. sivu 27). Perusruokavalion muunnoksina on tarjolla kasvisruokavalio sekä uskonnon ja kulttuurin vuoksi muokatut ruokavaliot (ks. sivu 28). Erityisruokavalio tilataan asiakkaalle lääkärin toteaman sairauden hoitoon. Erityisruokavaliot on esitelty sivulla Tehostettu ruokavalio on suunniteltu vajaaravitsemusriskissä olevalle, vajaaravitulle tai niukasti syövälle asiakkaalle. Ruokavaliossa on samaa annoskokoa kohti enemmän energiaa ja proteiinia kuin perusruokavaliossa. Mikäli asiakas jättää energiantarpeensa mukaisesta ateriasta usein syömättä yli kolmasosan, tulee harkita tehostetun ruokavalion tilaamista. Tehostetusta ruokavaliosta on tarkemmin sivulla 29. Ruoan rakenteen valintaan vaikuttavat asiakkaan puremis- ja nielemiskyky. Perusruokavaliota, perusruokavalion muunnoksia sekä erityisruokavaliota on saatavissa normaalirakenteisena, pehmeänä, sosemaisena sekä sileänä sosemaisena (ks. sivut 31 32). Nestemäisen ruokavalion ravitsemuksellisen riittämättömyyden vuoksi sitä suositellaan käytettäväksi vain tilapäisesti. Mikäli ei ole kyse saattohoitopotilaasta, tulee nestemäiseen ruokavalioon kuuluvien ruokien lisäksi tarjota aina täydennysravintojuomia.
17 Ruoantilaus Ruoantilausta varten tarvittavat tiedot: mahdollinen vajaaravitsemusriski sopiva energiataso (kotiin kuljetettavissa aterioissa vain yksi energiataso) sopiva ruokavalio tarvittava ruoan rakenne yksilölliset toiveet Tiedot selvitetään asiakasta ja/tai omaisia haastatellen ja aiempia sähköisiä potilastietojärjestelmän kirjauksia hyödyntäen. Tiedot kirjataan hoitosuunnitelmaan tai hoito- ja palvelusuunnitelmaan sekä ruokatilaukseen (ruoantilauslomake liitteenä 12). Tietoja täydennetään tai tarvittaessa muutetaan hoidon jatkuessa. Ruokatilaus päivitetään yksikön toimintatapojen mukaan joko päivittäin tai vähintään kuukausittain Ruoan annostelu ja tarjoilu Vuodeosasto- ja asumispalveluruokailussa pyritään ruokailutilanteessa kodinomaisuuteen. Tavoitteena on elämyksellinen ja hyvinvointia tukeva sosiaalinen tilanne.
18 17 Ruokailuajat Vuodeosastolla ja asumispalveluyksiköissä suositaan ateriarytmiä, jossa ateriat jakautuvat mahdollisimman pitkälle aikavälille valveillaoloajaksi. Yöllinen paasto saa olla korkeintaan tuntia. Ruokailuajoissa pyritään noudattamaan suositeltuja aikoja (taulukko 6). Ruokapalvelu- ja osastohenkilökunnan työvuorolistat sopeutetaan niin, että ateriarytmin toteuttaminen on mahdollista. Riittävä energian ja ravintoaineiden saanti pyritään turvaamaan useilla pienillä aterioilla. Varsinaisten ateria-aikojen lisäksi asiakkaille tarjotaan yksilöllisten tarpeiden mukaan välipaloja, joita tulee olla saatavilla osastolla tai hoitoyksikössä ympäri vuorokauden. Tehostetussa ruokavaliohoidossa välipalat ovat välttämättömiä. Taulukko 6. Terveyskeskussairaalassa ja asumispalveluyksikössä tavoitteena olevat ateria-ajat ja aterioiden prosentuaalinen energiasisältö. Lähde: Ravitsemushoito, VRN 2010 Ruokailutilanteessa avustaminen Ruokailutilanteessa asiakasta avustetaan tarpeen mukaan, kuitenkin omatoimisuutta tukien. Tarvittaessa tarjotaan ruokailuun apuvälineitä, esimerkiksi muotoiltuja lusikoita. Ennen ruokailua asiakas autetaan hyvään asentoon, mieluusti istumaan. Ruokailua ja nielemistä helpottaa asento, jossa pää on hieman eteenpäin taivutettuna. Syöttämistilanteessa huomioitavaa: Varaa aina riittävästi aikaa syöttämiseen. Mitä nopeampaa syöttäminen on, sitä helpommin ruokaa joutuu potilaan henkitorveen. Istu siten, että sinulla on katsekontakti asiakkaaseen. Istu mukavasti, jotta pystyt mahdollisimman hyvin välttämään kiirehtimisen. Asiakas vaistoaa helposti kiireen ja tuntee olonsa kiusalliseksi. Puhu mahdollisimman vähän ruokailun aikana, mutta kerro aina, mitä panet asiakkaan suuhun. Syötä rauhallisesti pieniä suupaloja kerrallaan ja tarjoa vaihtelevasti ruokaa ja juomaa. Pidä eri ruokalajit erillään, jotta asiakas pystyy maistamaan eri maut. Käytä lautasliinaa riittävän usein. Keskity syöttämiseen. Pidä ruoka kuvun alla, jottei se jäähdy. Huolehdi, että syötettävän asento ja valaistus pöydän ääressä ovat hyvät. Käytä lämpölautasia ja erityisapuvälineitä.
19 Ruoankäytön seuranta Asiakkaan syömiä ja/tai syömättä jääneitä ruokamääriä seurataan silmämääräisesti. Jos asiakkaan ruoasta jää toistuvasti yli 1/3 syömättä, selvitellään asiakkaan kanssa syitä siihen. Ruokailua muutetaan tai tehostetaan mahdollisuuksien mukaan ja mahdollisimman pian asiakkaan toiveiden mukaisesti. Vajaaravittujen ja vajaaravitsemusriskissä olevien asiakkaiden ruokamääriä voidaan seurata kirjaamalla ne ruoankäytön seurantalomakkeelle Ravitsemusohjaus Ravitsemusohjauksen tavoitteena on tukea asiakkaan kykyä ottaa vastuu terveydestään ja sairautensa hoidosta sekä antaa tähän valmiuksia. Ohjauksen sisältönä voi olla esimerkiksi tehostetun ruokavalion noudattaminen kotona tai motivointi ko. ruokavalioon siirtymiseen hoitolaitoksessa. Ravitsemusohjaus perustuu ravintoanamneesiin ja ruokavalio sovelletaan asiakkaan elämäntilanteeseen. Ravitsemusohjauksen lähtökohtana on asiakkaan tilanne ja toiveet sekä muutoshalukkuus. Ruokatottumuksia muutetaan vain sen verran kuin on välttämätöntä. Ohjaustilanteessa käytetään keskustelevaa otetta ja annetaan myönteistä palautetta. Ohjauksen tukena käytetään kirjallisia, ajantasaisia ruokavalio-ohjeita. Vuodeosaston ravitsemusneuvonnasta vastaavat yhteistyössä hoitohenkilökunta, ravitsemusterapeutti ja lääkärit. Ravitsemusterapeutin konsultaation tarve arvioidaan jo hoitosuunnitelmaa tehtäessä. Asumispalveluyksiköissä ravitsemusohjauksesta vastaa hoitohenkilökunta. Tarvittaessa konsultoidaan lääkäriä tai ravitsemusterapeuttia. Kotihoidossa kotisairaanhoitajat vastaavat asiakkaan tarvitsemasta ravitsemusohjauksesta. Tarvittaessa konsultoidaan lääkäriä tai ravitsemusterapeuttia Ravitsemushoidon toteutumisen arviointi Ravitsemushoidon laadukkuutta selvitetään joka toinen vuosi tehtävällä selvityksellä. Selvityksessä kysytään ravitsemushoidon laatukriteerien täyttymistä yksikön toiminnassa. Ravitsemushoidon laatukriteerit (vuodeosasto ja asumispalveluyksiköt): 1. Vajaaravitsemuksen riskin arviointi 2. Ruoan tilaaminen o Jokaisen asiakkaan vajaaravitsemuksen riski arvioidaan hoidon alussa. o Paino punnitaan ja vajaaravitsemuksen riski seulotaan sovitusti. o Seulonnan tulos kirjataan potilasasiakirjoihin. o Seulonnan tulos johtaa tarvittaviin toimenpiteisiin. o Ruoan tilauksessa otetaan huomioon tulokeskustelussa ja muissa yhteyksissä ilmenneet ruokailuun vaikuttavat seikat. o Ruoan rakenne vastaa asiakkaan puremis- ja nielemiskykyä. o Annoskoko valitaan energiantarvearvion ja asiakkaan toiveen perusteella.
20 19 3. Ateriarytmi o Päivässä tarjotaan kolme pääateriaa eli aamuateria, lounas ja päivällinen sekä 2-3 välipalaa. o Yöllinen paasto ei saisi ylittää tuntia. 4. Ruokailu 5. Ruokailun turvallisuus 6. Ruokailun seuranta o Ateria tarjotaan asiakkaan valinnan mukaan osaston ruokailutilassa tai potilashuoneessa. o Ruokailutilanteesta tehdään mahdollisimman miellyttävä ja rauhallinen. o Kertakäyttöastioita ja -ruokailuvälineitä ei käytetä. o Ruokailuun varataan riittävästi aikaa. o Ruokailussa avustetaan tarvittaessa. o Osastolla noudatetaan omavalvontaohjetta. o Kaikkien asiakkaiden syödyn ruoan määrää arvioidaan silmämääräisesti. 7. Vajaaravitun tai ravitsemusriskissä olevan potilaan ravitsemushoidon tehostaminen 8. Tiedonkulku o Ravitsemushoidon tehostaminen suunnitellaan moniammatillisesti. o Ravitsemushoidon toteutusta seurataan yksilöllisesti. o Asiakkaalle kerrotaan, mitä aterialla on tarjolla. o Ruoan tarjoilija, ruokatarjottimen kerääjä ja hoitaja tiedottavat toisilleen asiakkaan hoitoon vaikuttavista ruokailun muutoksista. o Osaston/yksikön ravitsemusyhdyshenkilö tiedottaa potilasruokailuun liittyvistä asioista. 9. Sairaalaruokailun tyytyväisyyskysely 10. Ravitsemusosaaminen o Asiakkaalle tiedotetaan mahdollisuudesta antaa palautetta. o Esimies huolehtii henkilökuntansa ravitsemusosaamisesta. o Esimies vastaa siitä, että ravitsemusyhdyshenkilö on valittu ja on kaikkien osastolla työskentelevien tiedossa. o Osaston henkilökunta tekee yhteistyötä ravitsemusterapeutin kanssa. Ravitsemushoidon laatukriteerit (kotihoito): 1. Vajaaravitsemuksen riskin arviointi o Jokaisen asiakkaan vajaaravitsemuksen riski arvioidaan hoidon alussa ja kirjataan palvelusuunnitelmaan. o Paino punnitaan ja vajaaravitsemuksen riski seulotaan sovitusti.
Ruokarytmi ~ Hyvää oloa ruoasta ~ RAVITSEMUSKÄSIKIRJA sairaalapalvelut asumispalvelut kotihoito 2011 Kouvolan kaupunki 1 LUKIJALLE Ruokarytmi -ravitsemuskäsikirjassa määritellään Kouvolan kaupungin terveyskeskussairaalassa